Πανελλήνιο πρωτάθλημα στίβου ανδρών 1958

Το ΜΔ΄ Πανελλήνιο πρωτάθλημα στίβου ανδρών 1958 διεξήχθη από την Παρασκευή 18 ως την Κυριακή 20 Ιουλίου 1958 στο Εθνικό Στάδιο Δράμας, χωριστά από το αντίστοιχο Πανελλήνιο πρωτάθλημα στίβου γυναικών 1958. Τη διοργάνωση είχε αναλάβει ο Γ.Σ. Δόξα Δράμας, με την ευκαιρία του εορτασμού των 40 ετών από την ίδρυση της. Πρωταθλητής αναδείχθηκε και πάλι ο Παναθηναϊκός Α.Ο. για τέταρτη συνεχόμενη χρονιά. 

 Χρονικό 

Πέντε χρόνια μετά τη διεξαγωγή τους στην Αλεξανδρούπολη, το 1953, ο ΣΕΓΑΣ εμπιστεύτηκε τη διεξαγωγή των Πανελλήνιων Αγώνων Στίβου, σε μια άλλη επαρχιακή πόλη, τη Δράμα. Τη διοργάνωση ανέλαβε ο τοπικός Γυμναστικός Σύλλογος Δόξα Δράμας, που κατάφερε να την ολοκληρώσει με επιτυχία, έχοντας φροντίσει για τα καταλύματα και τους χώρους εστίασης των αθλητών, προπονητών και συνοδών καθώς και για την καλή κατάσταση του στίβου. Η μακεδονική πόλη υποδέχτηκε με φιλόξενη διάθεση τους αθλητές που έφτασαν από όλη τη χώρα, έχοντας σημαιοστολίσει τα δημόσια κτίρια και τα καταστήματα. Πολλές επιχειρήσεις, εφημερίδες, ιδρύματα και φίλαθλοι της πόλης και της Θεσσαλονίκης είχαν αθλοθετήσει ειδικά κύπελλα για τα περισσότερα αγωνίσματα. Στους αγώνες δεν σημειώθηκαν πανελλήνια ρεκόρ αλλά έγιναν δέκα νέα ρεκόρ αγώνων καθώς και ένα πανελλήνιο ρεκόρ συλλόγων στα 4Χ400.

Στους αγώνες μετείχαν 250 περίπου αθλητές από την Αθήνα και τη Νότια Ελλάδα, που έφτασαν με ειδικό αεροπλάνο και άλλοι 150 περίπου αππο συλλόγους της Βόρειας Ελλάδας, που πήγαν οδικά και σιδηροδρομικά. Τους αγώνες παρακολούθησε πλήθος φιλάθλων της πόλης και των κοντινών περιοχών που γέμισε το μικρό στάδιο. Στην τελετή έναρξης παρέστη ο μητροπολίτης της πόλης, ο υπουργός Βορείου Ελλάδος κ. Θεολογίτης και όλες οι τοπικές αρχές. Πρωταθλητής σύλλογος αναδείχθηκε για άλλη μια χρονιά ο Παναθηναϊκός Α.Ο. Για πρώτη φορά διεξήχθη το αγώνισμα των 20χλμ βάδην, στη θέση των 10 χλμ, ενώ εκτός βαθμολογίας ήταν το πρωτάθλημα μαραθωνίου αν και διεξήχθη και αυτό στη Δράμα την 20η Ιουλίου, τελευταία ημέρα των αγώνων. Το πρωτάθλημα δεκάθλου έγινε στο Παναθηναϊκό Στάδιο τον Αύγουστο και ήταν επίσης εκτός βαθμολογίας, ενώ δεν αναφέρονται πρωταθλήματα πεντάθλου, ελληνικής δισκοβολίας και λιθοβολίας.

 Οι νικητές 
 Αγώνισμα Νικητής Σωματείο  Επίδοση100μΝίκος ΓεωργόπουλοςΠαναθηναϊκός10.9200μΝίκος ΓεωργόπουλοςΠαναθηναϊκός21.8400μΒασίλειος ΣύλληςΑΕ Παγκρατίου49.0800μΒαγγέλης ΔεπάσταςΠανιώνιος1.50.81.500μΔημήτριος ΚωνσταντινίδηςΠαναθηναϊκός3.51.15.000μΓιώργος ΠαπαβασιλείουΑΕΚ14.49.610.000μΣωτήρης Λαχταρίδης Εθνικός Γ.Σ.31.42.6110μ εμπ.Γιώργος Μαρσέλλος  Πανιώνιος 14.8400μ εμπ.Ιωάννης Καμπαδέλης Παναθηναϊκός54.23.000μ στιπλΓιώργος ΠαπαβασιλείουΑΕΚ9.00.020.000μ βάδηνΙ. ΚαρπασίτηςΑ.Ο. Παλαιό Φάληρο1:55.144Χ100μΓεωργόπουλος-Κόρμαλης-Κομιτούδης-ΛώλοςΠαναθηναϊκός42.34Χ400μΚαμπαδέλλης-Τσάνας-Ματσκανίδης-ΚωνσταντινίδηςΠαναθηναϊκός3.24.5 (ν.ρ.συλ.)ΜήκοςΔημήτρης ΣπυρόπουλοςΕθνικός Γ.Σ.6,95ΤριπλούνΕυστάθιος ΑμπατιέλοςΠαναθηναϊκός14,81ΎψοςΝικ. ΠαρασχάκηςΤο ίδιο ύψος πέρασαν και οι Μαρσέλλος (Πανιωνίου), Μπέλλος (ΠΑΟ) και Πολίτης (ΑΕ Παγκρατίου) αλλά ο Παρασχάκης τους νίκησε στο μπαράζ πηδώντας πρώτος τα 1,88, σύμφωνα με τον τότε κανονισμό.  Παναθηναϊκός1,85Επι κοντώΓεώργιος ΡουμπάνηςΠανελλήνιος Γ.Σ.4,53Σφαίρα Αντώνης ΚουνάδηςΕθνικός Γ.Σ.14,78Δίσκος Αντώνης Κουνάδης Εθνικός Γ.Σ.48,39ΑκόντιοΝαπολέων ΝτέμοςΟλυμπιακός Σ.Φ.Π.63,55Σφύρα  Φραγκίσκος ΠολίτηςΠαναθηναϊκός51,60Εκτός βαθμολογίαςΜαραθώνιοςΔιεξήχθη στις 20 Ιουλίου στη Δράμα παράλληλα με το πανελλήνιο πρωτάθλημα αλλά ήταν εκτός βαθμολογίας, Ηρ.  Αθανασόπουλος, "Μαραθώνιος & Μαραθώνας", Αθήνα 2010, σ. 247.  Δημήτρης Δερβένης Εθνικός Γ.Σ.3:15.48ΔέκαθλοΔιεξήχθη στις 23-24 Αυγούστου στο Παναθηναϊκό Στάδιο με συμμετοχή 14 αθλητών, Αθλητική Ηχώ, 25/8/1958. Αντώνης ΤρίτσηςΠαναθηναϊκός4.904 β. 

 Βαθμολογία 
ΘέσηΣύλλογος*Βαθμοί*1 Παναθηναϊκός142,52 Εθνικός Γ.Σ.80,53 Ολυμπιακός Σ.Φ.Π.714 Πανιώνιος Γ.Σ.Σ.60,55 ΑΕΚ416 Πανελλήνιος Γ.Σ.277 Εθνικός Αλεξανδρούπολης128 ΑΕ Παγκρατίου99 Πειραϊκός Σύνδεσμος710 Α.Ο. Παλαιό Φάληρο6
*Βαθμολογήθηκαν συνολικά 20 σύλλογοι.

 Πηγές 

 "Μακεδονία", 18/7/1958.
 "Μακεδονία", 19/7/1958.
 "Μακεδονία", 20/7/1958.
 "Μακεδονία", 22/7/1958.
 "Αθλητική Ηχώ", 21/7/1958.
 Ηρακλής Αθανασόπουλος, "Μαραθώνιος & Μαραθώνας", Αθήνα 2010.

 Αναφορές 


Ανδρων
Κατηγορία:Στίβος το 1958
Κατηγορία:Δράμα